O'zbekistonda yangi xususiy bandlik agentligi nima bilan band? 
Olti oy oldin litzensiya olib ish boshlagan "Human" xususiy bandlik agentligi bugun mamlakat bo'ylab, har bir viloyatda, o'z filialiga. Mehnat migratsyasi - dolzarb masala.
TOSHKENT — Respublikada chet elda biror yaqini ishlamayotgan, juda bo'lmaganda o'qish yoki boshqa sabab bilan chiqib ketmagan odamni topish qiyin. Xorijda mehnat qilib, vatandagi oilasini boqayotganlar ayrim manbalarga ko'ra, 4-5 millionni tashkil etadi. Toshkentda asoslangan agentlik Germaniya, Polsha, Chexiya, Yaponiya, Janubiy Koreya, Birlashgan Arab Amirliklari va Turkiyaga ishchi yuborishni yo'lga qo'ymoqda. Hozirda bu davlatlarda sheriklar bor va hamkorlik izga tushmoqda. Agentlik rahbari Shohnur Fayzullayev "Amerika Ovozi" bilan 2018-yilning dekabrida gaplashganida faoliyat endigina boshlanayotgan edi. O'shda asosan maqsad, masala va vazifalar xususida so'z ketgan edi. Bugungi kunda Fayzullayev deydiki, hozirgacha yuzlab o'zbekistonlik uning "Human" orqali ishga ketdi. Yuzlab odam viza kutmoqda. Xo'sh, agentlik ishchini qanday tanlaydi? Ketish xarajati qancha? Tayyorlash jarayoni qanday kechadi? Talabgorlar o'qitiladimi? Ishchini himoya qiladimi? Mehnat migrantining sug'urtasi bormi? Bu agentlikning yaqinda ish boshlagan Human.uz axborot agentligiga nima aloqasi bor? Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.